Δεν είναι μόνο τα μηνύματα του Λαγού στα οποία ομολογεί την επίθεση της Χρυσής Αυγής στο «Συνεργείο» της Ηλιούπολης, στην οποία ήταν επικεφαλής με το βουλευτικό του αυτοκίνητο.

Δεν είναι μόνο οι φωτογραφίες που απεικονίζουν τον Μίχο.

Την εγκληματική αυτή ενέργεια είχε προαναγγείλει ο Παναγιώταρος λίγους μήνες πριν.

Οπως φαίνεται σε βίντεο αναρτημένο στο διαδίκτυο, τον Μάρτιο του 2013, ο Παναγιώταρος μιλούσε στην Τ.Ο. Νοτίων Προαστίων, στον Πυρήνα της Χρυσής Αυγής δηλαδή, απ' όπου τον Ιούλιο του 2013 ξεκίνησε η επίθεση με στόχο το «Συνεργείο».

Ο Παναγιώταρος λέει ξεκάθαρα:

«Οσονούπω θα κάνουμε πολύ δυνατή παρουσία στην Ηλιούπολη. Έχουμε ξαναπάει στο παρελθόν, αλλά λίαν συντόμως, πολύ λίαν, θα κάνουμε τη βόλτα μας κι εκεί, όπως ξέρουμε εμείς, και όποιος έχει τσαγανό και αντίρρηση ας έρθει να μας το πει.»

Άλλη μία απόδειξη ότι η επίθεση οργανώθηκε από την ηγεσία της Χρυσής Αυγής.